เป็นต่อมน้ำเหลืองมาเกือบ2เดือน หาๆก็ให้แค่ยาฆ่าเชื้อมาก็ทานตามที่บอกพอทานยาหายแล้วพอเลิกทานก็กลับมาเป็นอีกแบบนี้ต้องผ่าตัดมั้ยคะ
สวัสดีค่ะ หากมีต่อมน้ำเหลืองโต อาจเกิดจากสาเหตุ เช่น1. จากการอักเสบติดเชื้อของเนื่อเยื่อต่างๆ ที่อยู่บริเวณใกล้เคียง เช่น หากมีต่อมน้ำเหลืองที่คอโต อาจเกิดจากการเป็นไข้หวัด คออักเสบ ทอนซิลอักเสบ มีฟันผุ เหงือกอักเสบ เป็นต้น หรือหากเป็นต่อมน้ำเหลืองที่รักแร้โต อาจเกิดจากการมีบาดแผลที่มือ เป็นต้น ทั้งนี้ แม้ว่าโรคเหล่านี้จะหายไปแล้ว แต่ต่อมน้ำเหลืองอาจยังคงโตได้เล็กน้อย โดยจะค่อยๆ เล็กลงจนคลำไม่ได้ในเวลาเป็นเดือนหรือหลายเดือน แต่หากเกิดโรคดังกล่าวบ่อยๆ ต่อนน้ำเหลืองก็อาจโตอยู่นานเป็นปีได้2. ต่อมน้ำเหลืองเองเกิดการอักเสบติดเชื้อจากโรคต่างๆ เช่น- ติดเชื้อไวรัสเอ็บสไตบาร์ หรือโรค infectious mononucleosis แต่เด็กจะมีไข้ร่วมด้วย รวมถึงมีเจ็บคอ มีฝ้าขาวในคอ ตับม้ามโต ตาเหลือง และมีผื่นที่ผิวหนัง- ติดเชื้อวัณโรคทีต่อมน้ำเหลือง แต่จะมีไข้ มีเบื่ออาหาร น้ำหนักลดร่วมด้วย- โรคแมวข่วน (cat scratch disease) เกิดจากการติดเชื้อแบคทีเรียชนิดหนึ่งที่อยู่ในต่อมน้ำลายแมว หากโดนแมวข่วนตามแขน คอ หรือบ่อยๆ อาจเกิดการติดเชื้อได้ ทำให้มีไข้และต่อมน้ำเหลืองโต3. หากเป็นที่ขาหนีบ อาจเกิดจากการติดโรคติดต่อทางเพศสัมพันธ์ต่างๆ เช่น เริม ซิฟิลิส แผลริมอ่อน ฝีมะม่วง เป็นต้น4. เป็นมะเร็งต่อมน้ำเหลือง แต่ต่อมน้ำเหลืองก็จะต้องโตขึ้นเรื่อยๆ มีจำนวนเพิ่มขึ้น และมักมีอาการอื่นๆ อีก เช่น ไข้ อ่อนเพลีย น้ำหนักลด เป็นต้นนอกจากนี้ หากไม่ใช่ต่อมน้ำเหลือง ก้อนที่ผิวหนัง ก็อาจเกิดจากสาเหตุอื่นๆ ได้อีก เช่น เป็นก้อนซีสต์ไขมันใต้ผิวหนัง และก้อนเนื้องอกชนิดต่างๆ เป็นต้นดังนั้น หากต่อมน้ำเหลืองไม่ได้มีขนาดโตขึ้น ไม่ได้มีจำนวนเพิ่มขึ้น ไม่มีไข้ ไม่มีน้ำหนักลด ไม่มีอาการปวดหรือเจ็บ และไม่มีอาการผิดปกติทางร่างกายอื่นๆ ก็แนะนำควรสังเกตอาการต่อไปก่อน และอาจไม่จำเป็นต้องทานยาฆ่าเชื้อค่ะ แต่หากต่อมน้ำเหลืองมีขนาดโตขึ้นเรื่อยๆ หรือมีจำนวนเพิ่มขึ้น หรือมีอาการผิดปกติอื่นๆ ก็ควรกลับไปพบแพทย์เพื่อตรวจเพิ่มเติมต่อไปค่ะ ซึ่งอาจต้องมีการเจาะเอาชิ้นเนื้อหรือผ่าตัดเอาออกไปตรวจค่ะ